Tartalom

# Cikkek és szeletek rajzolása

Az Ellipszis eszköztár ikonjaival ellipsziseket és köröket rajzolhat. Körszeleteket, körcikkeket, ellipszisszeleteket és ellipsziscikkeket is rajzolhat.

### Körcikk vagy ellipsziscikk rajzolása:

1. Nyissa meg az Ellipszisek eszköztárat, majd kattintson a Körcikk vagy Ellipsziscikk ikonjára. Az egérmutató átváltozik egy célkeresztté, amely mellett egy kis körcikk látható.

2. Helyezze a kurzort a rajzolni kívánt kör szélére, majd húzza az egeret a kör megrajzolásához.

   Ha a kört a középpontja felől kifelé haladva szeretné megrajzolni, akkor húzás közben tartsa lenyomva az Option Alt billentyűt.

3. Ha a kör elérte a kívánt méretet, akkor engedje fel az egérgombot. A körben megjelenik egy vonal, amely megfelel a kör sugarának.

4. Helyezze a kurzort oda, ahol a cikk első határvonalát szeretné, majd kattintson.

   Mivel az egérkurzort követő sugárvonal korlátozva van a kör határai által, a dokumentumban akárhova kattinthat.

5. Állítsa az egérmutatót a körcikk végpontjára, majd kattintson. Ekkor megjelenik a kész körcikk.

Egy kör- vagy ellipszisszelet rajzolásához kövesse a körön alapuló cikklétrehozás lépéseit.

Egy ellipszisen alapuló ív létrehozásához válassza ki az ívikonok egyikét, majd kövesse a körön alapuló cikklétrehozás lépéseit.

Kapcsolódó témakörök

Görbék rajzolása