Tartalom

# Képlet importálása fájlból

Ez a parancs megnyit egy párbeszédablakot egy képlet importálásához.

A Beszúrás párbeszédablak hasonlóan épül fel, mint a Fájl menü Megnyitás párbeszédablaka. Használja a Beszúrás párbeszédablakot a fájlként mentett képlet betöltésére, szerkesztésére és megjelenítésére a Parancsok ablakban.

Importálhat más alkalmazások által készített MathML fájlokat is. A MathML forrásnak rendelkeznie kell egy math elemmel, annak pedig egy „http://www.w3.org/1998/Math/MathML” értékű xmlns attribútummal. A MathML és StarMath nyelvek nem teljesen kompatibilisek, emiatt át kell tekinteni az importálás eredményét. A MathML nyelvvel kapcsolatos részletekért nézze meg a specifikációját.

Ennek a parancsnak az eléréséhez...

Válassza az Eszközök - Képlet importálása menüparancsot.

# MathML importálása a vágólapról

Ez a parancs a MathML nyelvű vágólaptartalmat StarMath nyelvűvé alakítja, és beszúrja az aktuális kurzorpozícióba.

Ha az átalakítás sikertelen, semmi nem kerül beszúrásra.

Ennek a parancsnak az eléréséhez...

Válassza az Eszközök - MathML importálása a vágólapról menüparancsot.

Ez a parancs csak MathML tartalmat kezel. Ha egy LibreOffice Math képletet másolt a vágólapra, akkor azt a Szerkesztés alatti Beillesztés menüparanccsal illessze be.