Tartalom

# Jelentések létrehozása

A jelentés egy Writer-dokumentum, amely az adatokat szervezett sorrendben és formátumban jeleníti meg. A LibreOffice Base-ben két lehetősége van jelentés létrehozására. Az egyik a kézi módszer a Jelentéstervező ablakban, a másik a félautomatikus módszer a Jelentéstündér párbeszédablakain végigmenve.

Az alábbi lista némi támpontot szolgáltat, hogy melyik módszert érdemes használnia az adataihoz:

Jelentéstervező | Jelentéstündér
--- | ---
A "Jelentés létrehozása a tervezőnézetben" parancs indítja. | A "Tündér használata jelentés létrehozásához" parancs indítja.
Teljes rugalmasság a jelentésfejnek és jelentéslábnak, az oldalak élőfejének és élőlábának és a többhasábos jelentések létrehozásának terén. | Writer-sablont használ a jelentésdokumentum generálásához.
Húzza a helyükre a rekordmezőket és a többi dizájnelemet, például képeket vagy vonalakat. | Válasszon az adatrekordok elrendezésére vonatkozó sok lehetőség közül.
Az adatok adott időpontban érvényes pillanatfelvételét hozza létre. A frissített jelentés megtekintéséhez hajtsa végre újra a jelentést, hogy létrejöjjön egy új Writer-dokumentum a frissített adatokkal. | Választhat, hogy egy adott időpillanatban érvényes, rögzített adatokat tartalmazó jelentést, vagy "élő" jelentést készít, amely a Base-fájl megnyitásakor aktuális adatokra hivatkozik.
A jelentés egy Writer-dokumentum formájában menti. A jelentés létrehozásáról szóló információkat a Base-fájlba menti. | Menti a jelentést és a jelentés létrehozásáról szóló információkat a Base-fájlba.

A helyi menüből válassza a Megnyitás parancsot, vagy kattintson duplán a jelentés nevére új jelentés létrehozásához az aktuális adatokkal.

A helyi menüből válassza a Megnyitás parancsot, vagy kattintson duplán a jelentés nevére, hogy megtekinthesse az első létrehozás idején érvényes adatok statikus pillanatfelvételét, vagy új jelentést hozzon létre az aktuális adatokkal. Ez a tündér utolsó oldalán megadott választástól függ.

Válassza a jelentés neve helyi menüjének Szerkesztés elemét a Jelentéstervező ablak megnyitásához. | Válassza a jelentés neve helyi menüjének Szerkesztés elemét annak a Writer-sablonnak a szerkesztéséhez, amelyet a jelentés létrehozására használtak.

## Új jelentés kézi létrehozása a tervezőnézetben

1. Nyissa meg azt az adatbázisfájlt, amelyben új jelentést kíván létrehozni.

2. Az adatbázisablak bal oldali panelján kattintson a Jelentések ikonra.

3. Kattintson az Jelentés létrehozása a tervezőnézetben lehetőségre.

4. Follow the instructions in the Report Builder guide.

## Új jelentés létrehozása a Jelentéstündérrel

1. Nyissa meg azt az adatbázisfájlt, amelyben új jelentést kíván létrehozni.

2. Az adatbázisablak bal oldali panelján kattintson a Jelentések ikonra.

3. Kattintson a Tündér használata jelentés létrehozásához lehetőségre.

4. Kövesse a Jelentéstündér lépéseit a jelentés létrehozásához.

Kapcsolódó témakörök

Adatbázis-jelentések készítése, használata és szerkesztése

Adatbázisok használata a LibreOffice Base-ben

Adatforrás áttekintése