Tartalom

# Cellatartalmak érvényessége

Minden cellára megadható, hogy milyen érték lehet érvényes. A cellába írt érvénytelen érték vissza lesz utasítva.

Az érvényességi szabály új érték megadásakor kerül aktiválásra. Ha a cellába már ezt megelőzően érvénytelen érték került beszúrásra, illetve ha a cellába „fogd és vidd” módszerrel vagy a másolás és beillesztés művelet segítségével szúr be értéket, akkor az érvényességi szabály nem fog érvényesülni.

Az érvénytelen adatokat tartalmazó cellákat bármikor megjelenítheti az Eszközök - Detektív lehetőség, majd az Érvénytelen adatok megjelölése kiválasztásával.

## Cellatartalmak érvényességének használata

1. Jelölje ki a cellákat, amelyekhez új érvényességi szabályt akar megadni.

2. Válassza az Adatok - Érvényesség menüparancsot.

3. A Feltételek lapon adja meg a cellában újonnan megadásra kerülő értékekre vonatkozó feltételeket.

4. Az Engedélyezés mezőben válasszon ki egy lehetőséget.

5. Ha az „Egész számok” beállítást jelöli ki, akkor a „12,5”-höz hasonló értékek nem engedélyezettek. A „Dátum” kiválasztása esetén a dátum lehet akár a helyi dátumformátumban, akár dátumsorszám formátumában. Hasonlóan, az „Idő” feltétel megadása esetén csak a „12:00” vagy sorszámformátumú időértékek használhatók. A „Szöveghossz” feltételezi, hogy a cellák csak szöveget tartalmazhatnak.

   Válassza a „Lista” lehetőséget az érvényes értékek listájának megadásához.

6. Válassza ki a következő feltételt az Adat alatt. A választástól függően további beállítási lehetőségek jelennek meg.

Miután meghatározta a cella érvényességének feltételét, a másik két lapot használhatja üzenetablakok létrehozására:

- A Segédszöveg lapon adja meg a cella kijelölése esetén megjelenő tipp címét és szövegét.

- A Figyelmeztetés hibára lapon jelölje ki a hiba esetén végrehajtandó műveletet.

  Ha műveletként a „Leállítás” műveletet választja, akkor az érvénytelen bejegyzéseket a függvény nem fogadja el, és a cella ezt megelőző tartalma változatlanul megmarad.

  Válassza a „Figyelmeztetés” vagy „Információ” beállítást egy olyan párbeszédablak megjelenítéséhez, amelyben a bejegyzés törölhető, illetve elfogadható.

  Ha a „Makró” lehetőséget használja, a Tallózás gomb használatával meghatározhatja a hiba esetén futtatandó makrót.

To display the error message, select Show error message when invalid values are entered.

Miután a Figyelmeztetés hibára lapon módosította a cellára vonatkozó műveletet, illetve az OK gomb segítségével a párbeszédablakot bezárta, a módosítások érvénybe lépése előtt ki kell jelölnie egy másik cellát.

Kapcsolódó témakörök

Adatok - Érvényesség